झारखंड में Coronavirus से तीन और लोगों की मौत, सामने आए 284 नये संक्रमित
झारखंड में पिछले 24 घंटे में कोरोना वायरस संक्रमण से तीन लोगों की मौत हो गई जिससे राज्य में कोविड-19 संक्रमण से मरने वालों की संख्या बढ़कर 913 हो गई है।
रांची: झारखंड में पिछले 24 घंटे में कोरोना वायरस संक्रमण से तीन लोगों की मौत हो गई जिससे राज्य में कोविड-19 संक्रमण से मरने वालों की संख्या बढ़कर 913 हो गई है। बृहस्पतिवार को संक्रमण के 284 नए मामले सामने आए जिन्हें मिलाकर राज्य में कोरोना वायरस से संक्रमित लोगों की कुल संख्या 1,05,224 हो गयी।स्वास्थ्य विभाग की बृहस्पतिवार को जारी रिपोर्ट के अनुसार, राज्य में पिछले 24 घंटे में कोरोना वायरस से संक्रमित तीन मरीजों की मौत हो गयी जिससे राज्य में संक्रमण से मरने वालों की संख्या बढ़कर 913 हो गयी। इसके अलावा राज्य में कोरोना वायरस संक्रमण के पिछले 24 घंटों में 284 नये मामले दर्ज किये गये जिन्हें मिलाकर अब राज्य में संक्रमितों की कुल संख्या 1,05,224 हो गयी है।संक्रमितों में से 1,00,302 लोग अब तक ठीक होकर अपने घरों को लौट चुके हैं। 4009 संक्रमितों का विभिन्न अस्पतालों में इलाज जारी है। पिछले 24 घंटे में राज्य में तीन संक्रमितों की मौत हो गयी जिनमें से रांची, पूर्वी सिंहभूम और बोकारो से एक- एक संक्रमित शामिल थे। आज कुल 27,268 नमूनों की जांच की गयी जिनमें से 284 संक्रमित पाये गये। इनमें रांची में 78, बोकारो में 40, धनबाद में 37 और पूर्वी सिंहभूम में 29 लोग संक्रमित पाये गये।